TWPC ร่วมเปิดงานประเพณีงานเจ เยาวราช 2563
TWPC ร่วมเปิดงานประเพณีงานเจ เยาวราช 2563 ณ บริเวณซุ้มประตูเฉลิมพระเกียรติ 6 รอบพระชนมพรรษา ถนนเยาวราช
26 ต.ค. 2563

โฮ เรน ฮวา ประธานเจ้าหน้าที่บริหารและกรรมการ ร่วมด้วย ประทีป เลิศวัฒนากิจกุล กรรมการผู้จัดการ (ธุรกิจอาหาร) พร้อมด้วย อรอนงค์ วิชชุชาญ Chief Financial Officer และ คมกฤต ชนาสินพูลเดช ผู้อำนวยการฝ่ายขาย (ธุรกิจอาหาร) บริษัท ไทยวา จำกัด (มหาชน) หรือ TWPC ร่วมเปิดงานประเพณีงานเจ เยาวราช 2563 “วิถีใหม่ เพื่อกายใจ ใส่ใจสุขภาพ” ซึ่งจัดขึ้น ณ บริเวณซุ้มประตูเฉลิมพระเกียรติ 6 รอบพระชนมพรรษา ถนนเยาวราช
ทั้งนี้ TWPC ได้นำผลิตภัณฑ์วุ้นเส้นตรามังกรคู่ และเส้นก๋วยเตี๋ยว ตรากิเลนคู่ ร่วมสนับสนุนการจัดงานสืบสานงานใหญ่แห่งปี และร่วมปรุงเมนูเจมงคลกระทะใหญ่ “ผัดหมี่จักรพรรดิชัยมงคลโป๊ยเซียน” โดยใช้เส้นหมี่ ตรากิเลนคู่ มาประกอบอาหารโชว์ และแจกภายในงาน ณ บูธที่ 6 เยื้องมูลนิธิเทียนฟ้า โดยประเพณีงานเจเยาวราช 2563 ในปีนี้ จัดตั้งแต่วันวันที่ 17 ไปจนถึง 25 ตุลาคม 2563 นี้